Diari Oficial de la Generalitat Valenciana


Sumari del DOGV 9995, del 28-11-2024 (2024/12650)

ANUNCI de la convocatòria per a la presentació de candidatures per a formar part del Consell Valencià de Responsabilitat Social de les organitzacions i institucions de l’economia social.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9995

Data del DOGV
:   28-11-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/12123

CVE
:   BSDT-D-3489-19912

Data del document
:   14-11-2024

Organisme emissor
:   Conselleria d'Hisenda, Economia i Administració Pública

Tipus de document
:   Anunci

*Antecedents de fet*

Primer. El Decret 30/2020, de 28 de febrer, del Consell, de regulació del Consell Valencià de Responsabilitat Social, modificat pel Decret 131/2024, d’1 d’octubre del Consell, establix que integren el consell quatre vocalies en representació d’organitzacions i institucions amb representativitat en l’àmbit de la responsabilitat social i de l’economia social a la Comunitat Valenciana. Este nombre era de sis abans de la modificació.

Segon. La duració de les vocalies és de 4 anys, per la qual cosa l’any 2025 correspon reemplaçar les organitzacions amb representativitat en l’àmbit de la responsabilitat social i de l’economia social. Este termini acaba el 4 de gener de 2025.

*Fonaments de dret*

Primer. L’article 12 del Decret 133/2023, de 10 d’agost, del Consell, d’aprovació del Reglament orgànic i funcional de la Conselleria d’Hisenda, Economia i Administració Pública, que establix que la Direcció General d’Economia és competent en la promoció i desplegament de les polítiques de responsabilitat social.

Segon. L’article 4 del Decret 30/2020, de 28 de febrer, del Consell, de regulació del Consell Valencià de Responsabilitat Social, que indica que la convocatòria per a la presentació de candidatures, per a formar part del Consell Valencià de Responsabilitat Social, de les organitzacions i institucions amb representativitat en l’àmbit de la responsabilitat social i de l’economia social a la Comunitat Valenciana, correspon a la direcció general amb competències en matèria de responsabilitat social.

Tercer. Els articles 3 i 4 del Decret 30/2020 de 28 de febrer, que establixen que integraran el consell quatre vocalies en representació d’organitzacions i institucions amb representativitat en l’àmbit de la responsabilitat social i de l’economia social a la Comunitat Valenciana, i regulen els criteris, la forma, els terminis i els efectes del reemplaçament d’estes organitzacions i institucions com a vocals del consell. Per això,

RESOLC

*Primer*

Convocar la presentació de candidatures, per a formar part del Consell Valencià de Responsabilitat Social, de les organitzacions i institucions amb representativitat en l’àmbit de la responsabilitat social i de l’economia social a la Comunitat Valenciana.

*Segon*

El termini de presentació de convocatòries serà d’un mes a partir de l’endemà de la publicació de la convocatòria en el *Diari Oficial de la Generalitat Valenciana*.

La presentació de candidatures podrà efectuar-se en el tràmit telemàtic següent:

<https://www.gva.es/va/inicio/procedimientos?id_proc=g95565>.

També podrà remetre’s la presentació de candidatures a la següent adreça de correu electrònic: [fbwxrvocqa@rhe.qb](mailto:xpxporukjo@cof.pj).

*Tercer*

Els requisits i criteris de selecció seran els establits en el Decret 30/2020, de 28 de febrer, del Consell, de regulació del Consell Valencià de Responsabilitat Social.

*Quart*

La present resolució ha de comunicar-se als membres del Consell Valencià de Responsabilitat Social.

  

València, 14 de novembre de 2024

José Vicente Todolí Masquefa

Director general d’Economia